Helle-Reet Helenurm

Helle-Reet Helenurm (26. jaanuar"Хелле-Реэт Хеленурм" portaalis Kino-Teatr.ru (teistel andmetel 29. jaanuarKatrin Pauts "Ta jagas meiega arstidelt saadud lootust." Õhtuleht, 26. veebruar 2003) 1944 Paide – 23. veebruar 2003) oli eesti näitleja.

Helenurm lõpetas Tallinna Riikliku Konservatooriumi lavakunstikateedri 1968. aastal Voldemar Panso käe all (3.lend). Samas, 3. lennus olid näiteks Peeter Jakobi, Katrin Karisma, Enn Klooren, Kalju Komissarov, Mari Lill ja Jaan Tooming. Enne seda oli ta õppinud kaks aastat inglise filoloogiat Tallinna Pedagoogilises InstituudisVerni Leivak "Kõik oli nii, et küll me veel kohtume..." Õhtuleht, 28. veebruar 2003.

Aastatel 1968–1994 töötas Helenurm näitlejana Eesti Draamateatris ja 1994–1995 Vanalinnastuudios. Samuti mängis ta Eesti Riiklikus Noorsooteatris ning oli hiljem vabakutseline. Lisaks lavarollidele mängis ta kuuldemängudes, luges raadios järjejutte, salvestas audioraamatuid, osales 9 aastat Eesti Raadio meelelahutussaates "Meelejahutaja" ning Eesti Televisiooni sketšisaadetes.

Helle-Reet Helenurme säravaimateks osatäitmisteks on nimetatud Leenat August Kitzbergi näidendis "Tuulte pöörises", nimiosa Juhan Smuuli "Leas", Krõõta Jaan Kruusvalli "Pilvede värvides" ning Jelenat Maksim Gorki "Päikese lastes". Viimastel eluaastatel mängis ta vaid teleseriaalis "Õnne 13".

"Ta oli suure koomilise andega inimene. Samas tulid tal hästi välja ka traagilised osad," iseloomustas Helenurme näitleja ja lavastaja Eino Baskin. "Kuid ta polnud nii-öelda peaosade lõhkuja. Igas tükis usaldati talle siiski küllalt tähtsad rollid." Katrin Karisma on nimetanud teda oma eeskujuks, Helenurm oli ka ta poja ristiema.

 Isiklikku 
1967–1971 oli Helle-Reet Helenurm abielus Kalju Komissaroviga.

Pearu Helenurm on tema poegAnu Merila, Katrin Karisma varalahkunud Helle Reet Helenurmest: "Meie vahel hakkas mängima konkurents – sel ajal, kui rolli ette valmistasime, me ei suhelnud üldse.", Eesti Naine, 26. jaanuar 2018.

2003. aastal suri ta vähki.

Tunnustus
1986 – Eesti NSV teeneline kunstnik

Viited

Välislingid
 Katrin Pauts "Ta jagas meiega arstidelt saadud lootust." Õhtuleht, 26. veebruar 2003
 Verni Leivak "Kõik oli nii, et küll me veel kohtume..." Õhtuleht, 28. veebruar 2003
 Helle-Reet Helenurme lühibiograafia portaalis Kino-Teatr.ru

Kategooria:Eesti näitlejad
Kategooria:Eesti filminäitlejad
Kategooria:Eesti NSV teenelised kunstnikud
Kategooria:Eesti Muusika- ja Teatriakadeemia vilistlased
Kategooria:Metsakalmistule maetud
Kategooria:Sündinud 1944
Kategooria:Surnud 2003